《上丁释奠备数献官书十二韵呈莫子齐教授赵可大察推》
宋代·王十朋

鲁人呼东家，陈蔡不火食。当时虽高第，往往亦愠色。

孰知梦奠虽，庙祀亘无极。嵬然衮冕尊，王侯面俱北。

武成祭上戊，龙弃配社稷。隆杀良不同，论功岂如德。

去载游上庠，观礼杏坛侧。备乐阅九奏，银袍烂千亿。

兹焉客莲幕，滥与俎豆职。登阶瞻睿容，炳睟若亲识。

壮哉芹藻宫，不减鲁侯国。归赓泮水颂，才劣惭史克。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。